கேள்வி: தேர் பற்றி நீங்கள் என்ன அறிந்துள்ளீர்கள்?
பதில்: File:Thiruvarur Ther.png, திருவாரூர், தமிழ்நாடு, இந்தியா]] படிமம்:Scattered Temple.jpg ஒரு தேர்]] தேர் என்பது பொதுவாக கோயில்களில் கடவுளரை ஊர்வலம் எடுத்துச் செல்லப் பயன்படுத்தும் ஓர் ஊர்தியாகும். இத்தேரை திருவிழா நாட்களில் பக்தர்கள் ஊர்வலமாக வடம் பிடித்து இழுத்துச் செல்வர். இதன் பீடம் மரத்தால் ஆனது. இது முழுவதும் மரச்சிற்பங்களால் அலங்கரிக்கப்பட்டு இருக்கும். இது இந்து மதத்தில் மட்டுமில்லாமல், பவுத்தம் போன்ற மதங்களிலும் கடைப்பிடிக்கப்படுகிறது. சிலப்பதிகாரம் புத்த சமயக் கடவுளான அருகனுக்குத் தேர் இருந்ததாகக் குறிப்பு இடம் பெற்றுள்ளது. எனவே கோயில் தேர் என்பது பவுத்த, சமண சமயங்களுக்கு உரியதாக இருந்து இந்து சமயத்திலும் அது பின்பற்றப்பட்டு வந்துள்ளதாகக் கருதலாம்.டாக்டர் அம்பை மணிவண்ணன் எழுதிய கோயில் ஆய்வும் நெறிமுறைகளும் நூல், பக்கம்: 178 படிமம்:House of Temple car (chariot).jpg வீடு, நல்லூர் கந்தசுவாமி கோவில்]]
கேள்வி: தேர் - சங்க இலக்கியத்தில் தேர்கள் என்பது என்ன?
பதில்: மரங்களை வைத்துத் தேர் செய்யும் மரபு தமிழகத்தில் பல நூற்றாண்டுகளாக வழக்கிலிருந்துள்ளது. மரத் தேர்களின் அடிப்படையில்தான் கற்தேர்கள் என்னும் ஒற்றைக்கல் ரதங்கள், பல்லவர்களால் மாமல்ல புரத்திலும், பாண்டியர்களால் கழுகு மலையிலும் அமைக்கப்பட்டன. இருப்பினும் பழங்காலத்தில் அமைக்கப்பட்ட தேர்களைக் காண முடியவில்லை. இருப்பினும் சங்க இலக்கியங்களிலும், சிலப்பதிகாரத்திலும், மணிமேகலையிலும் தேர்கள் அக்காலத்தில் இருந்தமைக்கான செய்திகள் உள்ளன. அவை நெடுந்தேர், பொற்றேர், கொடிஞ்சி நெடுந்தேர், கொடித்தேர், அணிகொள்தேர் என்று பலவகையான பெயர்கள் தேர்களுக்கு வழங்கப்பட்டன. சிலப்பதிகாரம் புத்தக் கடவுளுக்கு என்று தேர்த்திருவிழா நடைபெற்றதைக் குறிப்பிடுகிறது.
கேள்வி: தேர் - தேரின் பயன்பாடு பற்றி விளக்கவும்.
பதில்: தற்போது பெரும்பான்மையான கோயில்களில் தேர்கள் உள்ளன. அவை இடைக் காலத்திலிருந்து இன்றுவரை செய்து வைக்கப்பட்டவையாகும். பல கோயில்களின் தேர்கள் விசயநகர நாயக்கர் ஆட்சிக் காலத்தில் செய்விக்கப்பட்டவை ஆகும். திருவிழாக் காலங்களில் இறையுருவங்களை வீதிகளுக்கு எடுத்துச் செல்லவே கோயில் போன்ற அமைப்புடைய இத்தேர்கள் பயன்படுத்தப்பட்டு வருகின்றன. தமிழகத்தில் 866 தேர்கள் இருப்பதாகக் கணக்கெடுப்பு அறிக்கை கூறுகிறது.
கேள்வி: தேர் - தேர்ப்படை பற்றி நீங்கள் என்ன அறிந்துள்ளீர்கள்?
பதில்: தேர்ப்படை என்பது பண்டைய இந்திய மற்றும் தமிழ்நாட்டின் போர்க்களங்களில் பயன்படுத்தப்பட்ட ஒரு முக்கிய ராணுவப் பிரிவாகும். போர்க்களத்தில் அரசர்கள், இளவரசர்கள், மற்றும் முக்கியப் படைத்தளபதிகள் மட்டுமே தேர்களில் அமர்ந்து போரிட்டனர். காலாட்படையை விடத் தேர் உயரமாக இருந்ததால், போர்க்களத்தை முழுமையாகக் கண்காணித்துத் தங்களின் படைகளை வழிநடத்த இது அவர்களுக்கு உதவியது. தேரில் நின்றுகொண்டு போரிடும் வீரர்கள் தொலைவில் உள்ள எதிரிகளை நோக்கி அம்புகளை எய்யவும், ஈட்டிகளை எறியவும் தேர்ப்படை பெரிதும் பயன்பட்டது. குதிரைகளால் இழுக்கப்பட்டதால், போர்க்களத்தின் ஒரு பகுதியில் இருந்து மற்றொரு பகுதிக்குத் தளபதிகளையும் ஆயுதங்களையும் மிக வேகமாக மாற்ற தேர்ப்படை உதவியது. அக்காலத்தில் அரசனுக்கு இருந்த நான்கு வகைப் படைகளான தேர்ப்படை, யானைப்படை, குதிரைப்படை, காலாட்படை என்பனவற்றுள் தேர்ப்படை முதலாவது இடத்தில் வைக்கப்பட்டது. போர்களில் தேர் இன்றியமையாத பங்கு வகித்துள்ளது. படிமம்:வேலைப்பாடு மிகுந்த தேர்.JPG
கேள்வி: தேர் - தேர் அமைப்புகள் பற்றி விளக்கவும்.
பதில்: தேர்கள் நான்கு அல்லது அதற்கு மேற்பட்ட கனமான சக்கரங்களைக் கொண்டவையாகும். இவற்றின் மூன்று பக்கங்களிலும் இறையுருவங்களும், புராணக்கதைத் தொகுதிகளைக் காட்டும் சிற்பத் தொகுதிகளும், மிருகங்கள், செடி கொடிகள் ஆகியவற்றின் உருவங்களும், ஆங்காங்கே பக்தர்கள் மற்றும் கொடையாளிகளின் உருவங்களும் செதுக்கப் பட்டிருப்பதைக் காணலாம். திருவிழாக் காலங்களில் அவற்றின் மீது எண்ணெய் பூசுவதால் இச்சிற்பங்கள் அழகாகக் கற்சிற்பங்கள் போன்று கருமை நிறத்தில் காட்சியளிக்கும். தேரின் அமைப்பைப் பொறுத்தவரை அது கோயில் விமானம் அமைப்பைப் பிரதிபலிப்பதாகவே அமைகிறது. இத்தேர் சதுரம், அறுகோணம், பதின்கோணம், பன்னிரண்டுகோணம், வட்டம், நீள்வட்டம், நீள் சதுரம், எண்கோணம், முட்டை வடிவம் என ஒன்பது வகைகளில் அமைக்கப்படுகிறது.P.K.Acharya, (Ed & Tr) Architecture of Manasara ch.43, 111-15.
கேள்வி: தேர் - தேர்த் திருவிழா பற்றி நீங்கள் என்ன அறிந்துள்ளீர்கள்?
பதில்: படிமம்:Srivilliputtur andal temple car in 1940.jpg திருத்தேர் 1960ல்]] படிமம்:ஆண்டாள் தேரோட்டம்.jpg திருத்தேர்]] தேர்த் திருவிழா என்பது பலதரப்பட்ட மக்களை ஒன்று சேர்க்கும் நோக்கத்துடன் தொடங்கப்பட்டது. ஊர்கூடித் தேர் இழுத்தால் தான் தேர்த் திருவிழாவினைக் கொண்டாட முடியும். இது ஒற்றுமையை மறைமுகமாக வலியுறுத்தும் விழா என்று கூட கொள்ளலாம். * ஒரிசாவில் உள்ள பூரி, தமிழ் நாட்டில் உள்ள திருவாரூர், திருவில்லிபுத்தூர் ஆகிய இடங்களில் நடக்கும் தேர்த்திருவிழாக்கள் மிகவும் புகழ் பெற்றவை. தமிழ்நாட்டின் பல கோயில்களில் தேர்த்திருவிழா கொண்டாடப்படுகிறது.
கேள்வி: தேர் - தங்கத் தேர் இழுத்தல் என்பது என்ன?
பதில்: தங்கத் தேர் இழுத்தல் என்பது தென்னிந்திய இந்து ஆலயங்களில் பக்தர்கள் தங்களின் வேண்டுதல்கள் நிறைவேறியதற்காக, இறைவனுக்கு நன்றி செலுத்தும் விதமாகச் செய்யும் ஒரு முதன்மை நேர்த்திக்கடன் வழிபாடாகும். இச்சடங்கின் போது, ஆலயத்தின் உற்சவ மூர்த்தி சிறப்பு மலர் அலங்காரங்களுடன் தங்கத் தேரில் எழுந்தருளச் செய்யப்பட்டு, பக்தர்களால் வடம் பிடித்து இழுக்கப்பட்டு கோவிலின் உள் பிரகாரத்தில் வலம் வரச் செய்யப்படுகிறது.
கேள்வி: தேர் - வெள்ளித் தேர் இழுத்தல் பற்றி விளக்கவும்.
பதில்: வெள்ளித் தேர் இழுத்தல் என்பது தென்னிந்திய இந்து ஆலயங்களில் பக்தர்கள் தங்களின் வேண்டுதல்கள் நிறைவேறியதற்காக, இறைவனுக்கு நன்றி செலுத்தும் விதமாகச் செலுத்தும் ஒரு பிரதான நேர்த்திக்கடன் வழிபாடாகும். தங்கத் தேர் போலவே, இதிலும் ஆலயத்தின் உற்சவ மூர்த்தி வெள்ளித் தேரில் எழுந்தருளச் செய்யப்பட்டு, பக்தர்களால் வடம் பிடித்து இழுக்கப்படும்.
கேள்வி: தேர் - உசாத்துணை பற்றி விளக்கவும்.
பதில்: * டாக்டர் அம்பை மணிவண்ணன் எழுதிய “கோயில் ஆய்வும் நெறிமுறைகளும்” நூல் பகுப்பு:ஊர்திகள் பகுப்பு:தமிழர் மரவேலைக்கலை பகுப்பு:இந்துக் கோயிலில் காணும் பொருட்கள் பகுப்பு:இந்துக் கடவுள் வாகனங்கள்